Ахмета е образуван от сливането на две села – Уто и Zhaluri и получава статут на град през 1966 година. Разположен е на 582 m средна надморска височина, на десния бряг, в горното течение на река Алазани, близо до пресичането ѝ с реките Илто и Орвили. Градчето е живописно и почти във всеки двор има поне по едно орехово дърво. Ситуирано е на мястото, където реката излиза от теснините на Панкиското дефиле. Над него се издига Главният кавказки хребет с целогодишната си снежна покривка. Зад билото на Кавказ се простира Чечня, откъдето по време на Първата и Втора чеченска война пристигат бежанци, част от които се заселват в дефилето.